The Straight Story

The Straight Story David Lynchek 1999an zuzenduriko filma da. Alvin Straight izan zenaren bizitzaren aldi batean gertatutakoez oinarritzen da, Iowa eta Wisconsingo lurraldeetan zehar egin zuen bidaiaz. Denbora luzean Lynchen bikotekide izandako Mary Sweenwy aritu zen produkzio lanetan, baita filmaren muntaian eta gidoiaren lanketan ere.

 Argumentua 

Alvin Straight (Richard Farnsworth) Bigarren Mundu Gerrako beteranoa da, alaba Roserekin (Sissy Spacek) bizi dena. Anaia Lyle (Harry Dean Stanton) osasunez makal dabilela jakin bezain laster, Alvinek hura bisitatzera joan behar duela erabakiko du. Nagusia da Alvin, hanketan mina eta bista eskasa, ez du lortuko autoa gidatzeko baimenik, lizentziarik; horrek erabaki ausarta hartzera bultzatuko du: soropila mozteko makina egokitu, atoia erantsi, eta abian jarriko da: 240 milia dira, Iowako Laurens udalerritik Wisconsingo Mount Zion udalerrira. Filma sei astez iraun zuen bidaiaren kronika da, bidean bizi izan zituen gora beheren gainekoa.

 Aktoreak 
 Richard Farnsworth: Alvin Straight
 Sissy Spacek: Rose Straight
 Jane Galloway Heitz: Dorothy
 Joseph Carpenter: Bud
 Donald Wiegert: Sig
 Ed Grennan: Pete
 Jack Walsh: Apple
 James Cada: Danny Riordan
 Wiley Harker: Verlyn Heller
 Kevin Farley: Harald Olsen
 John P. Farley: Thorvald Olsen
 Anastasia Webb: Crystal
 Barbara E. Robertson: Autoarekin oreina jo ta hiltzen duen emakumea
 John Lordan: Apaiza
 Everett McGill: Tom 
 Harry Dean Stanton: Lyle Straight, Alvinen anaia

 Soinu-banda 
 Izena = The Straight Story
 Artista = Angelo Badalamenti
 Data = 1999ko urria 12a
 Diskoetxea = Windham Hill Records
 Ekoizleak = David Lynch, Angelo Badalamenti
 "Laurens, Iowa"
 "Rose's Theme"
 "Laurens Walking"
 "Sprinkler"
 "Alvin's Theme"
 "Final Miles"
 "Country Waltz"
 "Rose's Theme (bertsioa)"
 "Country Theme"
 "Crystal"
 "Nostalgia"
 "Farmland Tour"
 "Montage"

 Sari eta izendapenak 
The Straight Story filma hamabi sari jasotakoa da, eta hogeita bederatzi izendapen. Canneseko Zinemaldian Urrezko Palma jasotzeko izendatu zuten. Richard Farnsworth Oscar sarietarako, Gizonezko aktore onenaren Oscar sarirako hain zuzen, proposatu zuten, inoiz izendapena jaso duen pertsona nagusiena izanik.

 Ikus, gainera 
 Zainketa aringarriak eta zinema

 Kanpo estekak 
  The Straight Story IMDB atarian

Kategoria:David Lynchek zuzendutako filmak
Straight Story, The
Kategoria:Road movie filmak
Kategoria:Zahartzaroari buruzko filmak
Kategoria:Zainketa aringarriak eta zinema
Kategoria:Anai-arrebei buruzko filmak
Kategoria:Alarguntzari buruzko filmak
Kategoria:Aita-alaben harremanei buruzko filmak
Kategoria:Iowan girotutako filmak
Kategoria:Wisconsinen girotutako filmak
Kategoria:1990eko hamarkadan girotutako filmak
Straight Story, The
Kategoria:Walt Disney Picturesek ekoitzitako filmak